‪UN SERIAL NETFLIX
‪Mersul miresei până la altar
‪ar putea fi cea mai lungă plimbare ‪pe care o face vreodată o domnișoară.
‪Nu măsoară doar lungimea bisericii,
‪ci și nenumărate săli de dans
‪și cărările șerpuitoare ‪ale promenadelor de după-amiază.
‪Așadar, e o minune ‪că picioarele nu obosesc sau,
‪Doamne ferește, se împiedică
‪sub privirile sfredelitoare ‪ațintite asupra lor.
‪Zboară?
‪- Întrucâtva, Maiestate. ‪- Ce fel de răspuns e acesta?
‪Nu-și ia zborul, dar, dacă vreți,
‪îl pot pune pe o cornișă ‪de unde poate plana.
‪Doar dacă i te alături.
‪Artificiile sunt gata, Maiestate.
‪Se vor aprinde imediat ‪după ce mirii spun „Da”.
‪Orice-ai fi planificat, nu e suficient.
‪Fă totul mai mare, mai amplu, ‪mai strălucitor,
‪ca oaspeții noștri ‪să fie cu totul fermecați.
‪Am cerut ca aripa unde se află ‪Maiestatea Sa să fie închisă azi.
‪Nu vreau ca cineva să se rătăcească ‪și să ajungă într-un loc…
‪neobișnuit.
‪Firește. Dar vă asigur, doamnă,
‪că Maiestatea Sa e binedispus astăzi.
‪Și celălalt plan măreț?
‪- Ai aranjat tot? ‪- Da.
‪Toate domnișoarele bănuite ‪a fi Lady Whistledown
‪vor fi supravegheate îndeaproape ‪de un lacheu.
‪Supravegherea nu e de ajuns.
‪Trebuie prinsă în capcană.
‪Ai putea lansa zvonuri false,
‪ca atunci când Whistledown le tipărește, ‪să recunoaștem sursa.
‪- O idee ingenioasă, doamnă. ‪- De aceea am și gândit-o.
‪Autoarea crede că ne-a învins pe toți ‪cu spionatul și relatările ei clandestine.
‪Ei bine,
‪nimeni din înalta societate nu are ‪ochi mai ageri decât ai mei.
‪Trebuie să te calmezi. Stai nemișcată.
‪E foarte ciudat.
‪Am deschis ochii în mii de dimineți ‪doar pentru a vedea ziua de mâine.
‪Te-ai pregătit toată viața ‪pentru această zi, draga mea.
‪Așa credeam și eu. ‪Dar acum că vicontele a grăbit lucrurile…
‪Ți-a stârnit îndoieli?
‪Grăbirea nunții ‪e un semn că are sentimente adevărate,
‪dar recunosc că m-a și neliniștit.
‪Nu te teme, vicontele te adoră.
‪Te-a curtat cu devotament
‪și și-a anunțat limpede intențiile ‪de când am sosit.
‪Soarbe, nu da pe gât.
‪N-ai auzit? ‪Vicontele a descoperit virtuțile grabei.
‪Întâi nunta, apoi băutura. Sper ‪că nu se va grăbi și în luna de miere.
‪Ai fost mereu așa de vulgar
‪sau privitul nudurilor te-a corupt de tot?
‪Și una, și alta.
‪Ăsta e privilegiul ‪de a nu fi primul născut.
‪Amândoi vă puteți alege ‪pasiunile și aventurile,
‪pe când eu trebuie să-mi îndeplinesc…
‪- …datoria. ‪- După ce te însori
‪datoria ta va fi îndeplinită, ‪ca să nu mai tot vorbești despre asta?
‪Nu. A vorbi despre asta e tot datoria mea.
‪Aș vrea ca atunci când mă privește ‪să fiu sigură că mă iubește cu adevărat.
‪Mă tem că nu mă privește destul de des.
‪O privire pătimașă e un lucru trecător.
‪O manifestare a unei simple pasiuni, atât.
‪Deci vicontele nu simte pasiune ‪pentru mine?
‪Sigur că simte. Voiam să spun
‪că iubirea adevărată e cu totul altceva.
‪E atunci când totul în jur încremenește.
‪Iubirea nu înseamnă ochi care se privesc, ‪ci suflete care dansează.
‪Își găsesc ritmul.
‪Se dezvăluie treptat
‪până când nu mai au nimic de ascuns.
‪Nu vă faceți griji.
‪Multe vor rămâne la fel,
‪mai puțin faptul că-mi voi avea ‪în sfârșit vicontesa, așa cum se cere.
‪Într-adevăr. Nu se vor schimba multe.
‪Deși, în curând, ‪vom avea pe cap un mic Anthony
‪care va alerga prin casă ‪trâmbițându-și micile datorii.
‪Da, și el va fi un tiran.
‪Nu se mai spune
‪că turmericul îi ajută pe cei singuri ‪să-și găsească un partener vrednic,
‪în prezența căruia totul încremenește?
‪- Edwina… ‪- Haide.
‪E rândul tău să stai nemișcată.
‪Un toast!
‪- Pentru ce să bem, dacă nu pentru viitor? ‪- Ei bine,
‪pentru soră.
‪Pentru soră?
‪Cerberul.
‪Oare binecuvântarea ar fi mai mare
‪dacă ar participa și vicontele?
‪Sunt sigură că Lord Bridgerton are ‪propriile tradiții de nuntă.
‪Pentru înfrângerea ei!
‪Îți place să-ți savurezi victoriile, ‪nu-i așa, frate?
‪Zău așa, Prudence. Stai dreaptă.
‪Bărbia sus. Pieptul înainte.
‪Trebuie să stau așa toată ziua?
‪Nu te mai foi atât.
‪Lord Featherington ți-a împrumutat
‪acest colier superb pentru nuntă.
‪E foarte greu.
‪Asta înseamnă că e foarte valoros. ‪Nu uita asta.
‪Sunteți sigură de asta?
‪Fiica mea știe să atragă privirile.
‪Lumea va vorbi ‪despre bijuteriile valoroase
‪care provin din minele dv.
‪Eu voi confirma că, din modestie, ‪n-ați spus cât de prosperă e afacerea dv.
‪Când gentilomii vă vor aborda, ‪le veți accepta propunerile.
‪Încrederea dv. e admirabilă, recunosc.
‪Ați prefera să n-o am?
‪Nu am spus asta.
‪E o plăcere ‪să vezi o doamnă care preia frâiele.
‪Mă scuzați, doamnă.
‪Da.
‪Ne vedem în trăsură.
‪Prudence!
‪Dră Penelope, am făcut modificările ‪pe care le-ați cerut.
‪Mulțumesc, doamnă Delacroix.
‪E foarte riscant să ne vedem aici.
‪Mama dv. știe ‪că nu aveți o rochie la modificat.
‪Nu mai puteam aștepta. ‪Ce știi despre ucenicul de la tipografie?
‪Un anume Theo Sharpe, cred.
‪- Nu-i știam nici măcar numele. ‪- L-a pomenit vreunul dintre curieri?
‪Au apărut cumva complicații ‪referitor la mica noastră afacere?
‪Dacă se ivesc probleme la orizont, ‪mă tem că mă voi retrage.
‪- Afacerea mea e prea importantă. ‪- Și a mea.
‪Și n-ai de ce să-ți faci griji.
‪Madame Delacroix?
‪Nu te așteptam pe la noi.
‪- Dacă e vorba de vreo plată… ‪- Nu.
‪Spuneam că m-am zăpăcit.
‪Livrarea e pentru familia Bridgerton.
‪Am venit din greșeală. Bună ziua!
‪Îți imaginezi? O femeie nevoită ‪să-și conducă propria afacere.
‪Nu-i de mirare că e atât de împrăștiată. ‪Grăbește-te! Nu putem întârzia.
‪Soră?
‪Ce sunt acelea?
‪Le-am adus de acasă.
‪Știam că sezonul va fi un succes.
‪Sunt superbe. ‪Cum de nu le-am mai văzut?
‪Au fost ale mamei.
‪Le-a purtat în ziua nunții ‪și le-a păstrat.
‪Pentru tine?
‪Le-am adus pentru tine.
‪Insist.
‪Brățări superbe
‪pentru o mireasă superbă.
‪Soră, știu că a fost o perioadă dificilă
‪și nu-l prea ai la inimă pe viconte, ‪dar sper că azi va fi o zi a bucuriei.
‪Fericirea ta e fericirea mea.
‪- Mi-a luat panglica! ‪- Ți-am făcut un bine.
‪Nu vă mai fugăriți! ‪Sau, și mai bine, nu vă prindeți.
‪Trebuie să arătați prezentabil.
‪De ce nu pare nimeni pregătit ‪pentru nuntă?
‪- Doamnă Wilson! ‪- Mamă!
‪Te rog, nu așa de tare.
‪Orice i-ai fi făcut fratelui tău, ‪remediază!
‪Nu voi ține în veci la băutură ca tine.
‪Remediul e simplu. Dacă bei în continuare, ‪n-ai cum să fii mahmur.
‪Numai la rele îți merge mintea!
‪L-ați văzut pe Anthony?
‪Benedict, vezi dacă se simte bine. ‪Emoțiile zilei l-au tulburat negreșit.
‪Mamă.
‪Anthony.
‪Ești gata?
‪Sigur că da. Din născare.
‪Mergem?
‪Lady Danbury.
‪Lady Bridgerton.
‪Se pare că noi două n-am mai vorbit ‪de la cina cu familia Sheffield.
‪Da, așa se pare. Și de ce am fi vorbit?
‪Știi cumva mai multe secrete
‪pe care vrei să mi le împărtășești, ‪în sfârșit?
‪- Trebuie să știi că… ‪- Distracție plăcută.
‪E o minune că v-am văzut ‪în mijlocul unui decor atât de bogat, nu?
‪Afecțiunea reginei pentru diamant e ‪mai mare și decât scrie Whistledown.
‪Nici nunta lui Daphne ‪n-a fost atât de opulentă.
‪Poate regina a vrut să ne atragă atenția. ‪Coroana e o povară grea.
‪Poate încearcă ‪să se dovedească demnă de ea.
‪- Nu e asta însăși condiția umană? ‪- Ba da.
‪Nu-i ține isonul. ‪E nesuferit de când a venit din Grecia.
‪- Sau de la vizita la Lady Crane? ‪- Adevărul contează, nu cauza.
‪Trebuie să-ți faci un nume, ‪dacă e ca viața să aibă noimă.
‪- E un țel nobil. ‪- Mulțumesc, Pen.
‪E surprinzător că tu și Eloise,
‪atât de diferite, sunteți prietene.
‪Ce vrei să spui?
‪Ei bine,
‪tu ești rezonabilă.
‪E inutil să încerci ‪să impresionezi înalta societate.
‪Nu pot gândi cu capul lor.
‪La ce bun să-ți faci un nume ‪dacă apare doar pe carnetul de dans?
‪Lady Whistledown nu menajează pe nimeni.
‪Ea nu scrie despre toți.
‪Poate nu știe că și oamenii simpli ‪pot fi demni de atenție.
‪Iar vorbești de dl Sharpe, El?
‪Ți-am ascultat avertismentele.
‪Teoretic.
‪Ar fi o prostie să-l mai vizitez.
‪Și practic?
‪L-am vizitat ieri.
‪Dar nu e scandalos cum crezi tu.
‪- Mă interesează doar ideile lui. ‪- E o prietenie?
‪Firește. Ce altceva ar putea fi?
‪- Soră! ‪- Ai întârziat.
‪Am întârziat fiindcă nu eram sigură
‪dacă festivitățile de azi ‪vor mai avea loc.
‪Ducesei nu-i place mireasa ta?
‪Cred că dra Edwina e minunată ‪și merită adevărul.
‪N-ar trebui să i-l ascundem.
‪Nu înțeleg. Cine ce ascunde cui?
‪Benedict, lasă-ne puțin. ‪Se pare că ducesa are păreri.
‪- Dar vreau să știu… ‪- Ascultă de mire. Du-te!
‪Am mers prea departe ca să dau înapoi.
‪Dra Edwina va fi compromisă,
‪iar familia noastră va avea de suferit.
‪Planul meu nu s-a schimbat.
‪Și cum rămâne cu sora?
‪Și-a făcut propriile planuri,
‪planuri care nu mă includ.
‪Am hotărât că nu mai e nimic între noi.
‪Nu poate fi.
‪Te întrebi ‪ce ar putea spune tata într-o zi ca asta?
‪Doar pe el l-ai respectat cu adevărat.
‪A fost singurul pe care l-ai ascultat.
‪- Dacă ar fi aici… ‪- Nu știi ce-ar spune.
‪Tata vorbea altfel cu mine,
‪deci nu mă insulta ‪cu presupunerile tale neîntemeiate!
‪Am fost de față.
‪Și te-am văzut în toate ipostazele.
‪Te-ai schimbat în ziua când a murit.
‪Știi că n-ai plâns nici măcar o dată?
‪N-ai mai râs deloc.
‪Parcă ai devenit ‪o persoană complet diferită,
‪mistuită de așteptările altora.
‪Aveam de ales?
‪M-am schimbat ca familia noastră ‪să rămână respectabilă,
‪ca tu să te poți mărita cu un duce.
‪Mă bucur pentru tine, soră, ‪dar nu sunt ca tine.
‪N-am vrut niciodată să cedez ‪plăcerii oarbe de a fi îndrăgostit.
‪- Nu-mi permit așa un răsfăț. ‪- Poți alege să fii fericit.
‪Să-ți urmezi dorințele inimii,
‪în loc să înăbuși ‪orice sentiment care iese la suprafață.
‪N-ar trebui să fie un lux, ‪ci un drept de a alege
‪și lupta pentru familia pe care o vrei!
‪Eu lupt
‪pentru familia pe care o am.
‪Spre deosebire de tine, m-am născut ‪să duc mai departe numele Bridgerton.
‪Asta e cel mai important!
‪E foarte ușor să fii egoist
‪când nu ai de dat socoteală nimănui.
‪Îmi pare rău pentru tine.
‪Și pentru toate deciziile pe care le iei ‪ca apoi să ne porți pică.
‪Nu te fac demn de respectul familiei tale, ‪ci ne fac doar să te compătimim.
‪Nimic mai mult.
‪Mulțumesc.
‪Pe cinstea mea!
‪Arăți minunat, draga mea.
‪Soră?
‪Da, surioară?
‪Nu le pot purta.
‪Nu-mi aparțin și nu vreau să simt
‪că te lipsesc de ceea e de drept al tău.
‪Ție îți sunt menite.
‪Tu ar trebui să le porți.
‪Ți se potrivesc, Kate.
‪E timpul, doamnă.
‪Haide.
‪Să lăsăm în urmă pentru totdeauna ‪toate bârfele urâte.
‪Să oferim înaltei societăți ‪o nuntă de neuitat
‪și să le arătăm cine suntem cu adevărat.
‪Dră Edwina, arătați minunat.
‪Mulțumesc. Mă bucur că sunteți mulțumit.
‪Vă rog să luați loc.
‪Iubiți credincioși,
‪ne-am adunat aici în fața lui Dumnezeu
‪și în fața acestei adunări,
‪pentru a uni pe acest bărbat ‪și pe această femeie
‪în taina sfântă a cununiei.
‪Nimeni să nu facă acest legământ
‪în pripă, cu ușurătate ‪și cu gând de desfrânare,
‪pentru a-și satisface poftele trupești
‪ca fiarele fără judecată,
‪ci cu respect, grijă, chibzuință,
‪moderație…
‪Domnia Ta.
‪Domnia Ta!
‪Arhiepiscopul vrea să repetați
‪după el.
‪Sigur că da.
‪Eu, Lord Anthony Bridgerton…
‪Permiteți-mi.
‪Pot continua?
‪- Iertare. ‪- Iertare.
‪Viconte, repetați după mine.
‪Eu…
‪- Dră Edwina… ‪- O clipă!
‪- Ce s-a întâmplat cu nunta mea? ‪- Mireasa pare să fi fugit.
‪Respiră, Edwina. Sunt doar emoții, atât.
‪După ce bei un ceai și mănânci ceva, ‪îți revin puterile și te vei întoarce.
‪Vicontele va înțelege. Nu-i așa, Kate?
‪- Kate, aduci tu un ceai? ‪- Nu vreau ceai!
‪Vreau adevărul!
‪- Ai rămas mută, soră? ‪- Edwina! Kate?
‪- Ce se întâmplă? ‪- Îți spun eu, mamă.
‪După ce mi-a umplut capul cu aiureli ‪despre iubire și priviri îndrăgostite…
‪- Edwina… ‪- Ai sentimente pentru el!
‪Tot timpul l-ai vrut pentru tine!
‪- Nu e adevărat. ‪- Nu mai poți tăgădui, Kate!
‪Cum am putut fi atât de credulă? ‪M-ai mințit iar și iar.
‪Ai spus-o chiar tu!
‪Mi-ai spus că nu mai sunt secrete!
‪Moștenirea familiei Sheffield a fost ‪doar începutul intrigilor tale.
‪M-am amăgit ‪că ai doar cele mai curate intenții,
‪că singura ta dorință era să fiu fericită.
‪Nu te-a amăgit nimeni. Acesta e adevărul.
‪Îl iubești?
‪- Poftim? ‪- Mi-ai spus că-l urăști.
‪Dar asta însemna că sentimentele tale…
‪erau puternice.
‪Îl iubești?
‪Edwina, eu…
‪Ajunge!
‪Discuția asta nu poate duce nicăieri.
‪Hai să ne liniștim puțin, bine?
‪Mi-ai ascuns atâtea!
‪Du-te! Oriunde altundeva, Kate.
‪Are vreo legătură ‪cu cina cu familia Sheffield?
‪A apărut o problemă și mai mare ‪pe care trebuie s-o discutăm?
‪Dra Edwina e doar emoționată. ‪O să-și revină.
‪Dra Edwina pare ‪să aibă o constituție delicată.
‪- Ar trebui să ia puțin aer. ‪- Dă-mi plosca.
‪O fi copleșit-o predica arhiepiscopului.
‪A înțeles ‪că măritișul e o închisoare pentru femei.
‪Trebuie să fii mereu așa de… tu?
‪Cum altfel să fiu? Căsătorită și tăcută?
‪Poate a vrut să-și schimbe rochia.
‪Aiurea! Arăta superb.
‪Poate ar trebui ‪să-i dăm lui Anthony puțin răgaz.
‪Frate, de asta ai nevoie?
‪Întocmai.
‪Ce e?
‪- Știi ceva despre asta? ‪- Nu.
‪Daphne, oi fi tu ducesă, ‪dar ești fiica mea.
‪Spune-mi ce știi.
‪O nuntă eșuată găzduită de regină.
‪- Numai o asemenea rușine nu-mi trebuia. ‪- Vina nu vă aparține, Maiestate.
‪Lady Whistledown așa va face să pară.
‪Va spune „Maiestatea Sa nu a ales bine”.
‪Gustul meu impecabil ‪va fi pus la îndoială.
‪Cuvintele ei au prea multă greutate ‪pentru confortul meu delicat.
‪Maiestate, cu tot respectul,
‪ne-am putea găsi într-o situație ‪care nu poate fi remediată.
‪- Ar fi înțelept să… ‪- Trebuie remediată.
‪Ai garantat pentru familia asta, nu-i așa?
‪Nu m-aș fi gândit niciodată
‪să o fac pe dra Edwina diamantul meu ‪sau să-i ofer o asemenea nuntă
‪dacă nu erai tu.
‪E greșeala ta în egală măsură.
‪Nu trebuie să uiți asta.
‪Fiți sigură că nu voi uita.
‪Mă duc s-o caut pe dra Edwina.
‪Poate voi reuși să intervin.
‪Brimsley!
‪Du oaspeții în grădini ‪și nu lăsa pe nimeni să plece.
‪Nunta va reîncepe în curând,
‪iar noi ne vom relua planurile.
‪Toate.
‪Am auzit ‪că dra Edwina n-a mai mâncat de la logodnă
‪ca să încapă în rochie.
‪Firește că i s-a făcut rău.
‪Pare-se că medicul regal i-a pus lipitori, ‪ca să-și revină mai degrabă.
‪- Jenant pentru Lord Bridgerton. ‪- Și îngrijorător pentru noi.
‪Ce garanție avem noi, ceilalți, ‪că alte domnișoare nu-i vor urma exemplul?
‪Să-și lase mirii pe capete.
‪O întorsătură destul de norocoasă. ‪Un scandal însuflețește lumea bună.
‪Toate urechile sunt ciulite ‪după ultimele zvonuri.
‪Cred că trebuie doar ‪să le îndreptăm atenția către altceva.
‪Prudence!
‪Vrei să-l jignești pe Lord Featherington? ‪De ce nu-ți etalezi colierul?
‪Nu înțeleg de ce i-ar păsa ‪dacă-mi place sau nu.
‪Suntem logodiți și abia îmi vorbește.
‪Ce fel de logodnă e asta?
‪Fă cum îți zic. ‪Ai vrea să n-ai viitor, ca Penelope?
‪- Ferească sfântul! ‪- Haide.
‪M-am gândit mult la ce ai spus ‪despre interesul dlui Sharpe față de mine.
‪Nu voiam să te gândești la asta.
‪Ar trebui să-l uiți.
‪Știu că e ciudat,
‪dar am presupus ‪că avem o legătură doar intelectuală,
‪o prietenie bazată pe idei comune ‪și conversații riguroase.
‪Dar dacă ai dreptate? Dacă simte mai mult?
‪N-am spus niciodată… ‪Ai vrea să simtă mai mult?
‪Ce simt eu față de sentimentele lui ‪nu contează dacă nu știu ce simte.
‪Ai mers deja prea departe.
‪Știi ce necazuri a avut Lady Mary ‪fiindcă s-a măritat sub rangul ei.
‪Nimeni nu vorbește de căsătorie, Pen.
‪Mă refer la…
‪claritatea gândirii.
‪- Aș vrea să știu. ‪- De ce?
‪Pot accepta anumite mistere.
‪Poate n-o să aflu de ce conduc bărbații, ‪când femeile sunt mai apte,
‪de ce croitoreasa ne torturează ‪cu corsete strâmte și țesături aspre
‪- …sau cine e Lady Whistledown. ‪- Ai putea accepta misterul ăsta?
‪Sigur că nu, dar pe astea s-ar putea ‪să nu le deslușesc.
‪Dar pot desluși misterul cu Theo, ‪adică dl Sharpe.
‪Dar la ce bun? ‪Oricum nu pot exista urmări concrete.
‪Cred
‪că dacă aș ști sigur, ar fi o ușurare.
‪Ceea ce mă chinuiește e tocmai că nu știu.
‪A întoarce o conversație pe toate părțile.
‪A cerceta dovezile, dar a rămâne nesigură.
‪E un fel de chin plăcut, provocator,
‪palpitant.
‪- Ai simțit vreodată asta? ‪- Nu.
‪Doar îmi pot închipui.
‪Lord Bridgerton.
‪Lady Mary.
‪Pot vorbi cu dra Edwina?
‪Sigur că da.
‪Lord Bridgerton.
‪Știu că această întârziere e destul de…
‪neașteptată.
‪Într-adevăr.
‪Dar trebuie să vă întreb ‪dacă e doar o simplă întârziere.
‪Mă întreb ce e de fapt între noi ‪și în ce măsură alții au…
‪vreun amestec.
‪- Poate credeți că… ‪- Vă rog.
‪Sper că nu-mi veți spune ‪mai multe minciuni sau jumătăți de adevăr.
‪Promiteți-mi măcar asta.
‪Vreau să ne căsătorim.
‪Însuși faptul că am ajuns aici
‪în ciuda eventualului amestec ‪e dovada supremă.
‪Într-adevăr.
‪Totuși, mă întreb ce vreți cu adevărat. ‪Această căsătorie sau pe mine.
‪Ambele.
‪Dră Edwina, ‪intențiile mele au rămas aceleași
‪de când ne-am întâlnit.
‪Mi-a fost mereu limpede ‪că ce avem în comun e mai presus de orice.
‪- Și ce anume avem în comun? ‪- Locul în societate.
‪Rolurile noastre.
‪Se aliniază. ‪Eu, ca viconte. Dumneata, ca diamant.
‪Indiferent de vrerea noastră.
‪Suntem legați unul de celălalt ‪în această privință.
‪De aceea nu am renunțat să vă curtez, ‪deși mi s-a spus că e o nebunie.
‪De aceea nu mi-a păsat de insultele ‪familiei Sheffield sau lipsa zestrei.
‪Pentru că… mă iubiți?
‪Te înțeleg.
‪Empatizez cu dumneata.
‪Cumva, suntem la fel.
‪Nu avem luxul de a alege. Nu putem scăpa ‪de rolurile noastre. Dar căsătoriți,
‪putem înfrunta ‪aceste dificultăți împreună.
‪Cum rămâne cu sora mea?
‪Ce rol va mai juca în relația noastră?
‪E spinul ușor de îndepărtat ‪din floarea vieții noastre.
‪Nu va avea loc în viitorul nostru.
‪După nuntă se va întoarce în India, ‪așa cum dorește.
‪Iar noi doi vom fi eliberați.
‪Asta vă doriți acum?
‪Asta e ce știu acum.
‪Distanța față de ea ne va apropia ‪pe noi doi.
‪Dar acel viitor e posibil ‪doar dacă vă hotărâți azi…
‪să ne căsătorim.
‪Mi s-a spus cum va arăta viitorul meu
‪de mai multe ori decât vreau să recunosc.
‪Dar nu sunt naivă.
‪Știu ce scandal ar urma
‪dacă vom anula nunta.
‪Dar tot nu mi se pare un motiv suficient.
‪Am nevoie de o clipă de reflecție.
‪Asupra viitorului meu.
‪Dar doar așa cum mi-l imaginez acum. ‪Vă rog să înțelegeți.
‪Firește.
‪Sigur că înțeleg.
‪N-aveți ce căuta aici!
‪- Dră Sharma… ‪- E refugiul meu.
‪- O debara? ‪- Da.
‪N-o fi ceva măreț, dar era ce trebuie
‪până să veniți dv. ‪Așa că plecați și lăsați-mă în pace!
‪Trebuie să vorbim.
‪- E nepotrivit să… ‪- Am vorbit cu dra Edwina.
‪A fost mai aspră decât aș fi bănuit.
‪Nu o puteți învinui pentru asta.
‪Nu o cunosc la fel de bine ca dv.,
‪așa că trebuie să interveniți.
‪Și ce anume ați vrea să fac?
‪Să coc alte intrigi și minciuni ‪ca s-o facă să se supună?
‪Se pare că sora mea a înțeles ‪în sfârșit totul.
‪Într-un fel, sunt mândră de ea.
‪Deci vreți să stați cu mâinile în sân ‪în debara în timp ce-și distruge viața?
‪Eu i-am distrus viața.
‪Trebuie să plecați.
‪Doar…
‪o clipă.
‪Adio, Domnia Ta.
‪Lady Danbury.
‪Ce faci aici?
‪Te asigur că am un motiv foarte bun
‪pentru care sunt aici și nu acolo.
‪Nu-ți stă în fire să te ascunzi.
‪Ei bine,
‪toți avem nevoie din când în când ‪să ne întoarcem puțin spre noi înșine,
‪nu crezi?
‪Lady Bridgerton.
‪Trebuie să-mi cer scuze ‪că nu ți-am împărtășit
‪anumite informații.
‪Chestiunea dintre familiile Sharma ‪și Sheffield
‪nu ar fi trebuit să mă privească, ‪dar te asigur că nu am vrut
‪să fie dezvăluită
‪așa cum s-a întâmplat la acea cină.
‪Întregul plan pare ‪să ne fi scăpat din mână.
‪Într-adevăr.
‪Daphne mi-a confirmat în sfârșit ceva
‪de care mă temeam de ceva timp.
‪Ceva ce cred că și tu ai observat, ‪fără îndoială.
‪Maiestatea Sa vrea să remediez
‪cele petrecute astăzi.
‪Și, poate pentru prima dată în viața mea…
‪nu știu ce să fac.
‪Păuni!
‪Da. Oribile făpturi!
‪Atacă neprovocați.
‪De parcă ziua asta ar putea deveni ‪și mai nefericită!
‪Ai putea să-i spui reginei ‪că nu e nimic de făcut.
‪Reginei Angliei?
‪Aș prefera ‪ca pasărea aceea să-mi smulgă brațul!
‪Ar fi mai puțin dureros.
‪Crezi că mireasa se va întoarce la altar?
‪Există o singură persoană ‪care poate răspunde la această întrebare.
‪Ce vrei?
‪- Mama… ‪- Tu le știi pe toate, nu?
‪De ce m-ai întreba ceva pe mine?
‪A plecat să ia aer.
‪Edwina, trebuie să știi
‪că n-am vrut să te rănesc.
‪Știu că trebuia să-ți spun mai mult. ‪Trebuia să-ți spun totul.
‪Recunosc, așa e. ‪Cândva, am avut sentimente pentru viconte.
‪Dar nici nu se compară ‪cu iubirea pe care ți-o port.
‪Și trebuie să știi că voi face tot ce pot
‪ca să-ți asigur fericirea.
‪Inclusiv să te întorci în India? ‪Asta e soluția ta, nu?
‪Vreau să îndrept totul.
‪Sentimentele mele pentru viconte ‪nu mai contează.
‪Nu avem un viitor împreună. Dar tu…
‪Te-ai născut să fii vicontesă, Edwina.
‪Și vicontele a spus la fel.
‪Mai să cred ‪că v-ați înțeles să-mi spuneți asta.
‪Nu sunt atât de mândră ‪să nu recunosc când are dreptate.
‪- Meriți asta. ‪- De ce?
‪De ce eu și nu tu?
‪Crezi că tinerețea și naivitatea ta ‪sunt neajunsuri, dar adesea te-au ocrotit.
‪Nu-ți amintești când a murit tata ‪și lumea noastră s-a prăbușit.
‪Pentru a ne salva de o soartă și mai rea,
‪mi-am jurat că nu mă voi gândi la mine ‪până tu și mama nu veți fi în siguranță.
‪Am dat tot ce am avut fără regrete ‪și aș face-o din nou.
‪Încă o fac. ‪Îți dau tot ce am pentru a te proteja.
‪Spune ceva, surioară. Orice, te rog!
‪Nu știu ce mă doare mai tare.
‪- Trădarea sau mila ta. ‪- Edwina, ești sora mea…
‪Soră vitregă.
‪Kate, sunt o femeie matură.
‪Și, pentru prima dată,
‪pot lua o decizie întemeiată ‪pe ce vreau eu.
‪Mi-am imaginat deja viața ‪pe care aș avea-o ca vicontesă.
‪Această imagine trăiește în mintea mea ‪și eu îi voi decide soarta.
‪Așa că, dacă aleg să mă mărit cu Anthony,
‪o voi face fiindcă vreau eu, ‪nimeni altcineva.
‪Am nevoie să înțelegi asta.
‪Dacă această nuntă va continua,
‪nu va avea nicio legătură cu tine.
‪Pare-se că pricina e luna de miere.
‪Dra Edwina nu era mulțumită ‪de planul modest al vicontelui.
‪Întârzie ca să negocieze un itinerar
‪care va întruni aprobarea reginei.
‪Se pare că dra Edwina ‪e mult mai vicleană decât credeam.
‪- Domnilor. ‪- Haide, Featherington!
‪- Nu-i locul ideal de discutat afaceri. ‪- Știam noi că vei fi reținut.
‪Sunt minele astea ‪la fel de profitabile cum auzim?
‪N-am traversat degeaba Atlanticul.
‪Aș putea trimite vorbă ‪oamenilor mei din Georgia.
‪Bun.
‪Oamenii aceia lucrează pentru dv.?
‪Firește.
‪Atunci, de ce le trimiteți vorbă ‪dacă investiția e a dv.?
‪Pentru că trebuie să le cer ‪să-mi trimită ultimele noutăți.
‪Investitorii chibzuiți ar vrea să știe ‪dacă am găsit rubine sau ametiste.
‪Dle Mondrich, ‪am o nedumerire legată de clubul tău.
‪Un efort admirabil, ‪dar cumva surprinzător.
‪Ce știe un boxer despre afaceri?
‪Cam cât știe un gentilom despre minerit.
‪Mă scuzați.
‪Intră!
‪- Ați ajuns la vreo înțelegere? ‪- Aproape.
‪Timpul nu ține cu noi.
‪Cine știe cât va întârzia nunta? ‪Când mai găsim un public atât de receptiv?
‪Lăsați pe mine.
‪Trebuie să avem grijă ‪să nu atragem prea multă atenție.
‪Ocazia trebuie prezentată ‪doar celor aleși de noi.
‪Nu-i putem ademeni pe cei ‪care în loc de profit aduc scandal.
‪Mai bine ne concentrăm atenția ‪asupra gentilomilor
‪care nu sunt prea îndrăgiți ‪și ale căror păreri nu contează.
‪Și cine ar fi pe listă?
‪Familia Cowper, Clarkson, ‪Goring, Wallace…
‪Mai bine spuneți-mi cine nu e pe listă.
‪Familia Bridgerton.
‪Sunt deja implicați într-un scandal.
‪Par destul de îndrăgiți.
‪Nu din simpatie o spun, ‪ci doar din calcul rece.
‪Nici nu m-aș gândi la asta. ‪Aș deveni prea gelos.
‪- Păstrați-vă șarmul pentru investitori. ‪- De ce? Am destul.
‪Nu vă irosiți minciunile pe mine.
‪N-am nevoie să mint.
‪Sunteți prea vicleană ‪ca să le cădeți pradă, nu?
‪Noi doi vedem adevărul.
‪De aceea ‪acest parteneriat e atât de promițător.
‪Văd bine ce femeie capabilă sunteți.
‪Vărul meu a fost un neghiob ‪în multe privințe,
‪mai ales fiindcă a plecat dintre noi ‪știind ce soție minunată avea.
‪Trebuie…
‪să ne întoarcem în grădină ‪înainte să ni se simtă lipsa.
‪După dv.
‪Vă mulțumesc ‪pentru un eveniment atât de splendid.
‪Fiecare detaliu ‪pur și simplu îți taie respirația și…
‪Deși îmi place adulația, Lady Bridgerton,
‪dacă n-ai venit să-mi spui că mirii
‪se află acum în fața altarului, ‪pur și simplu nu am timp.
‪E inacceptabil ca nunta să eșueze.
‪Lady Danbury, ce ai de spus?
‪Ca întotdeauna, Maiestate, sunt copleșită ‪de noblețea Voastră.
‪Deși…
‪deși…
‪Nu e în firea ta să rămâi fără cuvinte, ‪Lady Danbury.
‪Deși ne provoacă o mare durere,
‪eu și Lady Bridgerton suntem de acord
‪că depinde de dra Edwina ‪să-și decidă soarta.
‪Ei bine,
‪nu știam că diamantul e mai important ‪decât Coroana.
‪Nu e, Maiestate.
‪Scuzați-ne pentru întrerupere.
‪Am observat-o, negreșit.
‪Sper că eforturile mele n-au fost în van.
‪N-au fost în van, Maiestate.
‪Sunt încă o dovadă a iubirii pentru popor.
‪Eu și dra Edwina vă mulțumim cu smerenie
‪pentru tot ce ați…
‪Nu-i nimeni în stare ‪să-i spună reginei altceva
‪decât vorbe de laudă?
‪E alegerea firească.
‪Copilă.
‪Ai venit să-mi spui ‪că te vei căsători cu el sau nu?
‪Le-ai văzut?
‪- Maiestate. ‪- Maiestate.
‪Artificiile?
‪Au fost minunate!
‪Vor fi mai multe?
‪Vai, se pare că…
‪am întârziat la ceremonie.
‪Regele meu!
‪- Să vină cineva să ajute! Degrabă! ‪- N-am vrut să te fac să aștepți, Lottie.
‪Mireasa mea. Mireasa mea frumoasă.
‪Dar…
‪unde e arhiepiscopul?
‪Și unde sunt nuntașii?
‪George!
‪E radioasă, nu-i așa?
‪Ce…
‪Ce fac?
‪Încetați! Plecați! Lăsați-mă!
‪Lottie…
‪Va fi o regină neasemuită,
‪Maiestate.
‪Am auzit ‪că v-ați confruntat cu multe greutăți
‪când o curtați pe regină.
‪Dar astăzi…
‪toate eforturile vă vor fi răsplătite, ‪nu-i așa?
‪Da.
‪Atunci, vă puteți lua o clipă de răgaz
‪înainte să conduceți împreună regatul ‪cu dragostea, îndurarea și bunătatea
‪care vă stau amândurora în fire.
‪Regina mea.
‪Edwina…
‪O băutură festivă?
‪Ai triumfat deja, Colin?
‪Doar dacă plosca îmi poate da ‪ce-mi lipsește.
‪Îți vei găsi menirea negreșit.
‪E în firea lucrurilor.
‪- Tu ți-ai găsit-o? ‪- Desigur că nu.
‪Dar îmi imaginez că e ceva ‪atât însuflețitor, cât și satisfăcător.
‪O aventură care nu vorbește ‪despre cine sunt,
‪ci despre cine urmează să fiu.
‪Țelul meu mă va provoca ‪să fiu curajoasă și isteață.
‪Țelul meu mă va purta ‪departe de privirile vigilente ale mamei.
‪Țelul meu
‪mă va elibera.
‪Ce s-ar putea compara cu asta?
‪Ai visuri mai mari decât lași să se vadă.
‪Da, sunt doar fantezii,
‪dar cred că trebuie să ne permitem ‪să avem visuri
‪ca să putem înfrunta realitatea ‪sub pavăza lor.
‪Lady Crane avea dreptate.
‪Lady Crane?
‪Ce a spus?
‪Că ții la mine.
‪Că nu mă vei abandona niciodată.
‪Încep să cred asta acum.
‪Hai să luăm o felie ‪înainte să dispară tortul.
‪Eloise?
‪- Orice ar fi… ‪- Mă duc să-l vizitez pe Theo.
‪E nunta fratelui tău. Lumea va observa.
‪Dimpotrivă. Toți sunt preocupați ‪de Anthony și dra Edwina.
‪Nu trebuie să profiți de orice ocazie!
‪Mai bine, hai să vedem păunii!
‪E supărător că mă gândesc la gândurile lui ‪și nu la ale mele.
‪Eu…
‪- Nu știu ce să zic. ‪- Atunci, taci.
‪Atât îți cer.
‪Ți-am spus doar fiindcă ești prietena mea ‪și nu vreau să ne despartă secrete.
‪Îți place?
‪Maiestate, eu…
‪L-am purtat ‪la Jubileul de Aur al Maiestății Sale.
‪Poftim.
‪- Nu aș putea să… ‪- Ba ai putea.
‪Dră Edwina.
‪Nu degeaba te-am ales ‪ca diamant al sezonului.
‪Firește, ești foarte frumoasă,
‪dar ai făcut impresie.
‪Încă faci impresie. ‪Și încă poți face impresie.
‪Chiar și după agitația de azi.
‪Și, mai ales,
‪după ce ai văzut cele petrecute în privat.
‪N-am fost martoră decât la iubirea ‪dintre un rege și regina lui,
‪nimic mai mult.
‪N-aș găsi niciodată cuvintele potrivite ‪pentru a o descrie nici în o mie de vieți.
‪Provocarea coroanei e că e palpabilă.
‪E un memento concret al poziției.
‪De aceea Lady Whistledown scrie o gazetă
‪în loc să șușotească zvonuri.
‪O șoaptă e relevantă ‪doar cât timp e rostită,
‪dar hârtia reprezintă mai mult.
‪Forma sa fizică dă permanență.
‪Spre deosebire de iubirea adevărată.
‪Iubirea se schimbă. Uită.
‪Te obligă ‪să-ți amintești cine ai fost cândva.
‪Și te obligă ‪să alegi cum vei trăi cu asta, iar și iar.
‪Cum poți lua această hotărâre?
‪Asta nu pot dicta.
‪Sunt regina ta,
‪dar cred că până și eu trebuie ‪să recunosc importanța ca fiecare
‪să hotărască ce va face în fața iubirii.
‪Toți merită să facă această alegere,
‪așa cum toți merită să-i simtă puterea.
‪Dar trebuie să știi…
‪că e cea mai dificilă ‪și importantă alegere din viață.
‪A te căsători ‪e un act prin excelență uman.
‪Animalelor nu le trebuie ‪contracte sau zestre.
‪Găina și cocoșul nu-și fac jurăminte.
‪Mi-ați trimis vorbă?
‪Credeam că dumneata mie.
‪M-am hotărât.
‪E mai bine s-o auziți de la mine.
‪Ar trebui să vorbim în privat.
‪Nu mă pot mărita cu dv., Lord Bridgerton.
‪Nu-mi puteți oferi ce vreau.
‪Ce merit.
‪Ce merită toată lumea.
‪Poate că nu știu ce e iubirea adevărată,
‪dar sigur știu ce nu este.
‪Nu înseamnă amăgire,
‪ochi alunecoși
‪sau un rol de îndeplinit.
‪Nu mă pot mărita cu dv. ‪pentru că nu mă pot trăda pe mine însămi.
‪Nu vă veți uita în ochii mei
‪așa cum v-ați uitat la sora mea ‪în fața altarului.
‪Nu mă veți privi niciodată așa.
‪Spui că ți-ai petrecut viața ‪încercând să-mi dai tot ce-mi lipsea,
‪dar, de fapt, mi-ai dat tot ‪ce voiai pentru tine însăți,
‪de parcă viața mea nu-mi aparținea.
‪N-am cerut nimic din toate astea, Kate!
‪Așadar, astăzi
‪pot fi sigură că ceea ce las în urmă ‪nu e pierderea mea.
‪Ci a ta.
‪Visul tău, planul tău, sentimentele ‪pe care doar mi le-ai împrumutat.
‪Astăzi
‪ți-ai pierdut puterea,
‪în timp ce eu mi-am găsit vocea.
‪Și această victorie e de ajuns.
‪Doar oamenii sunt în stare ‪să complice lucrurile
‪cu ceremoniile și torturile lor de nuntă.
‪Nu e de mirare ‪că lumea se mai și căsătorește?
‪Dra Edwina n-ar putea găsi ‪pe cineva mai bun decât vicontele.
‪Poate tocmai de aceea s-a răzgândit.
‪Știe că nu e demnă de el.
‪Sau poate vicontele trebuie reconsiderat.
‪Poate că dra Edwina a descoperit ‪ceva ce am vrea și noi să știm.
‪- Înălțimea Voastră. ‪- Ducesă.
‪- Mergem acasă, mamă? ‪- Da.
‪Într-adevăr, unii pot numi nunta ‪manifestarea supremă a încrederii.
‪În timp ce alții ar susține
‪că e manifestarea supremă a neghiobiei.
‪Ai făcut un drum lung ‪ca să mă întrebi ceva, așa că spune.
‪Am gânduri.
‪Înțeleg că asta ar putea fi un neajuns ‪în lumea ta.
‪Aș vrea să le împărtășesc cu tine.
‪Nu mi le împărtășești acum?
‪Ceea ce nu reușesc să spun e că deseori
‪când citesc ceva nou,
‪interesant sau provocator,
‪mă gândesc la tine.
‪Cu tine aș vrea ‪să vorbesc despre acele gânduri.
‪Înțeleg.
‪Așa că mă întreb
‪dacă și tu te gândești la mine
‪atunci când gândești.
‪Le-am citit pe toate.
‪Și?
‪Și…
‪le-am păstrat pentru tine.
‪M-am gândit că poate ți-ar plăcea
‪să le discutăm.
‪Așteptând cu sufletul la gură un cuvânt,
‪„Da”,
‪mirele și mireasa își proclamă ‪doar intenția,
‪fără nicio garanție de fericire.
‪Ziua n-a fost chiar irosită, doamnă. ‪Am primit vești.
‪Sper să merite cu adevărat atenția mea.
‪Capcana noastră pentru Lady Whistledown ‪a avut efect.
‪Căsătoria nu-i nimic mai mult ‪decât un ritual uman.
‪Nu putem forța cocoșul sau găina, ‪dar continuăm să adunăm ouă.
‪Asta ne face oare mai complicați
‪sau doar atât de încăpățânați ‪încât considerăm că e nevoie să orchestrăm
‪ceva ce natura deja a rânduit?
‪Ar trebui să plecăm, nu?
‪Lord Bridgerton.
‪A fost mai curajoasă ‪și mai înțeleaptă decât noi.
‪Intuindu-ne sentimentele, a acționat. ‪În timp ce noi
‪stăm nemișcați…
‪de luni de zile.
‪Stau aici…
‪fiindcă în clipa în care plecăm…
‪în momentul în care ieșim pe ușă…
‪dăm piept cu adevărul.
‪Situației noastre.
‪Al eșecurilor noastre!
‪Am eșuat, Domnia Ta.
‪În a ne îndeplini datoria.
‪Și responsabilitățile.
‪Am dat greș întru totul.
‪Așadar, iartă-mă
‪că acum aș vrea…
‪să opresc timpul.
‪Să amân inevitabilul.
‪Pentru o clipă,
‪să nu mă gândesc la ce urmează.
‪Să aștept.
‪Adio, Domnia Ta.
‪Subtitrarea: Brândușa Popa